  Туспуктэм: vk.com (Архивы Удмуртии) Наталия Сильвестрова 12+ Удмуртиысь кун архивлэн ладӟиськон залаз (Камбарской ульча, 17)  Сталинградэз мозмытонлы 80 ар тырмонлы сӥзем «Непобедимый Сталинград» адӟытон усьтӥськиз. Со сярысь «ВКонтакте» мерлыко вотэсысь «Архиры Удмуртии» огӥнын ивортӥзы. Шер возьматъяськись музей экспонат – Фридрих Паулюслэн кивалтэмез улсысь куатетӥ немец армилэн штабысьтыз одӥгез портфель. Сое Россиысь кышкыттэмлыкъя федерал службалэн Удмуртиысь управлениезлэн музейысьтыз сётӥзы. Озьы ик Ижкарысь Устинов ёрослэн азинскон историезъя музейысь экспонатъёс возьматэмын.  Учкисьёсты Сталинград ожмаськонэ пыриськем улосчиосмылэн, соос пӧлын Совето Сюзлэн Геройёсызлэн Виктор Глебовлэн, Михаил Тюлькинлэн но Яков Фефиловлэн,  гожтэтъёсынызы, тодэ ваёнъёсынызы, туспуктэмъёсынызы тодмато. Тужгес но тунсыко Александр Фомичёвлэн 1942-тӥ арысь 21 куарусёнысен 1943-тӥ арысь 16-тӥ толшорозь трофейной немец блокнотын нуэм дневникез но солэн «За оборону Сталинграда» медалез но солы удостоверениез. Адӟытон 18-тӥ тулыспалозь ужалоз. Пыронэз дунтэк. Группаен экскуриос ласянь 90-53-56 телефон номеръя вазиськыны луоз. Тодэ вайтом, Воткаысь музее Быдӟым Атыкай ож вакытысь 17 арбериосты вайизы. Тегъёс: Удмуртия Ижевск адӟытон БыдӟымАтыкайож архив  